text:
HELLO! It's Monday! Kumusta kamo diha? Adlaw'ng Lunes karon busa paspasi ang lihok aron di ta maulahi sa mga gimbuhaton.
Sa nanglabay nga mga adlaw mibalandra ang balita labot sa rice hoarding nga gikabalaka sa katawhan ugaling motaas na ang presyo sa bugas.
Tuod man, mingtaas gyud ang presyo nga miabot na sa tag P50 matag kilo nga giingong napahimuslan sa pipila ka dagkong mga negusyante og bugas sa nasud.
Sumala sa report nga daghan sa kaulohang Manila ang mihimo niini, apan wa hinuon kini nahitabo sa atong rehiyon gumikan sa paspas nga pag-aksyon sa otoridad.
Labot niini, ang 17th Council sa Davao City naghangyo sa National Food Authority (NFA) nga mag-abli og mga rice outlets matag barangay aron makapalit ang mga residente sa barato nga bugas ug makitang wa kini gipangtagoan.
Sumala sa mga konsehal nga ang presyo nga anaa sa P45 hangtud P50 di na kini makaya sa katawhan, diin usa sa mga tubag niini mao ang pagpangita og barato nga bugas sama sa NFA rice.
Usa ang maayong alibyo niini aron matubag ang nasampit nga problema ugaling mahitabo kini? Ania ang pamahayag sa atong mga opisyal ning siyudad:
NFA rice ginahatag ra unta na
"Some of it are being given to the barangay officials and they have only been giving it to the needy." Hon. Paolo Z. Duterte, acting Davao City Mayor
Nagsalig sa NFA
"Most of our people are relying on the availability of the NFA rice considering that it is affordable and best fits the family's budget. NFA outlets here are so limited that is why people have no adequate access to affordable rice and with it many people are suffering from the effects of rice hoarding and implies the manipulation in the market." Hon. Bernard Al-ag, Councilor, Davao City


c: text/html

text:
Sa tinuod lang
Gibati ako sa paghigugma Nimo
Tungod sa gipakita nga gugma kanako
Ingon sa dili ako mahimutang kung malayo kanimo
Busa dili ug dili ako mubiya Kanimo oh Ginoo
Cho:
Bisan wala kita makita apan nakita ko ang gugma Mo
Buhi ka nga Dios nga among gialagaran
Bisan ako makasasala Imo akong gipakaway sala
Takus ka sa tanang pagdayeg ug pasalamat
Salamat, sa grasya ug kalooy mo kanako
Oh Ginoo
Salamat, gugma Mong walay paglubad
Nga giluwas Mo ako sa pagkamakasasala oh Ginoo
Lyrics taken from http://www.lyricsmode.com/lyrics/v/victory_band/awit_sa_gugma.html

robotstxt: allowed

filter: keep


text:
Hiniusang Paningkamot sa Pagkakabig, Retensyon, ug Pagpaaktibo
Espesyal nga Sibya: Ang Buhat sa Kaluwasan
Ang mga miyembro sa ward ug stake council, ilang mga kapikas, full-time nga mga misyonaryo, ug ubang interesado nga mga miyembro nga makat-on gikan sa mga propeta ug mga apostoles kon unsaon nga makaapil sa buhat sa kaluwasan. Niiing espesyal nga sibya, si Presidente Thomas S. Monson ug ang mga sakop sa Korum sa Napulog Duha ka mga Apostoles mipaambit og mga mensahe kon unsaon nga ang matag usa nato makaapil sa buhat.


text: 1Animan yo, si Pablo, tatang priso tenged ong pagtoldoko tang natetenged ong ni Cristo Jesus ong nindiong mga belag ta Judio. 2Sigoro, nabalitan mi ka mga monopa ong kaloy tang Dios, sinaligano nandia ang boateno narin para ong ikakao-ya mi. 3Ang Dios mismo tang nagpaintindi ong yen tang sikritong plano nang boaten na para ong nindio. Nasolato ra ka ta ge-ley tarin natetenged ong bagay ang na. 4Mabasa mi na, itaen mi ang naintindiano ra tang masinlong sikrito natetenged ong ni Cristo. 5Asing tokaw, indi pinatako tang Dios tang plano na ong mga taw, piro mandian pinatako ra tang Ispirito Santo ong mga taw ang pinilik tang Dios ang magimong mga apostolis ig mga propita na. 6Ig nani tang plano tang Dios: Tenged namagparet amo ra tang Mo-yang Balita natetenged ong ni Cristo, maliag yaning yamong mga belag ta Judio, aroman dang marisibi mi tang mga ipatobli tang Dios ong mga Judio. Yamo asta ang mga Judio nagimong tanga sinangonian da lamang, ig tenged ong bindoat ni Cristo Jesus, aroman amo rang marisibi tang pinangako tang Dios. 7Ong kaloy tang Dios, sindolano nandia ta gaem ang magimong manigpatako tang Mo-yang Balitang narin. 8Maski yo tang kadibabakan ong tanan ang mga sinakepan tang Dios, piro yo tang inaloyan na ang magpatako ong nindiong mga belag ta Judio tang natetenged ong grasiang i-dol ni Cristo. Ang mga grasiang asia, anday kataposan ig indi enged kabot-kaboton tang isip ta. 9Sinobolo tang Dios ang magpaintindi ong tanan mga monopa boaten na tang plano nang sikrito. Ang Dios, tanandia tang nagboat tang tanan ang bagay ong kalibotan, ig kaboay dang indi enged tanandia nagbeg mga onopa tang agplanon nang boaten. 10Sinalok na lamang agod mandian ong mga oras ang na, ipaita na tang mga pamagto ong ni Cristo ong mga pamangolokolo ig pamaggaem don ong langit. Asia, itaen nira tang kalawig-lawigan ang kinata-wanan tang Dios ang agpaita na ong sari-saring mga midios. 11Narin yay ang lagi tang plano na maski ong tanopa, ig mandian naboat na ra ong bindoat ni Cristo Jesus ang yaten ang Gino. 12Animan, tenged na-pen ita ra ong ni Cristo ig pagtalig ita ong nandia, poiding paitegen ta tang nem ta ig lemenget ong Dios ang anday doadoa. 13Animan maski pagpinitinsiao mandian para ong nindio, indi palobayen mi tang mga nem mi tenged na para ka ong ikakao-ya mi. 14Animan lolodo ong talongan tang Dios ang Tatay, 15ang yay ang papa tang tanan ang mga pamilia, maging don ong langit obin tarin ong tanek. 16Ig pama-dolo ong nandia ang i-dol na ong nindio tang Ispirito Santo, kompormi ong makabebereng ang manggad na, agod mamoirsa pa ka enged tang mga nem mi. 17Balampa si Cristo tang magtinir ong mga popotokon mi tenged ong pagtalig mi ong nandia. Maning ta si, ang paggegma mi lomamot ka ang midio ayo ig magimong mabaked, 18agod yamo, aroman tang tanan ang mga sinakepan tang Dios, maintindian mi tang gegma ni Cristo mga monopa kala-bang, kaboat, kalawig, ig kadalem. 19Balampa mapasaran mi tang gegma nang indi enged kabot-kaboton tang isip ta, agod ang pagkataw mi ma-mokan tang pagkadios na. 20Ang Dios mapagboat ta sobra pa enged ong tanan ang mapa-dol obin maisip ta, kompormi ong gaem na ang paggaem da mandian ong yaten ang mga kaboi. 21Ang Dios ang na, yay ang padengegan ni Cristo Jesus ig ang tanan ang pamagto ong nandia. Dayawen ta tang Dios asta ong tanopa ang anday kataposan. Amen.


text:
DEAR Noy Kulas,
Ako si Reymark, 18 years old. Bisan pa man sa linghod kong pangidaron I have experienced a traumatic and tragic event regarding sa akong lovelife, taga Calatrava, Negros Occidental.
Nahiabot ko sa Cebu tungod sa kagahi sa akong ulo. Sa akong pghiabot dinhi, daghang mga babaye ang akong nahibalag ug nalambigit. Hangtod nga nagkaila mi ni Shiela, taga siyudad sa Naga. Nagkarelasyon ming duha sa among panag-uyab. Nasabtan nako ang tinuoray nga pagbati sa tawo nga nahigugma kay bisan og layo ra siya sa akong gitrabahoan diri sa Tabunok, motuyo gyud ko pag-adto sa Naga aron makuha-kuhaan akong kamingaw niya. Nilanat og pipila ka buwan among relasyon hangtod namatngunan nako nga di na siya ganahan mo-text ug motubag sa akong mga tawag. Pero kon magkita mi, maora man og okay ra siya.
Until such time nitug-an siya nako nga adtong time nga wa miy kontak duha kay nawa ang akong cell phone, nakauyab siya og lain. Everytime mo ask ko niya kon kinsa iyang love ug iyang pilion, moingon lang siya nga wa. Hangtod nga di na ko mahimutang ug magsige na lang kog hinutoktok ug saputon pirme. Maong nakahukom ko nga mouli na lang sa Negros aron ayuhon ang samad sa akong dughan.
Unsaon nako pagdawat ang nahitabo sa among relasyon kay sa akong tanaw wa koy laing mahimo gawas sa pagdawat kay di na man gyod nako siya makalimtan. Salamat unya sa tambag.
REYMARK
Reymark,
Wa man tingaliy tawo nga wa mag-agi og kasakit sa gugma. Ang tanan nga nisulod og relasyon makasinati man gyud. Naa lay time nga atoang masugatan ang tawo nga grabe og impact sa atoang pagkatawo. Sama kang Sheila nga nakapasakit nimo og maayo kay gihigugma mo man siya og maayo.
But siya na ba ang katapusan sa imong kalibutan? Pastilan, 18-anyos ka pa. Daghan pa kaayo nga mga hitabo ug mga babaye ang moabot sa imong kinabuhi. Kadaghanan nato magtuo nga ang babaye nga atoang gimahal sa usa ka bahin sa atoang kinabuhi mao na ang katapusan. Mao sab ang mga babaye, magtuo sab sila nga ang ilang gikarelasyon karon mao na ang katapusan. Apan pangutan-a ang mga hamtong kon tinuod ba ni?
Pangutan-a ang imong kaugalingon kon nganong ning higayuna daghan ang nagkabuwag ug
nag-annulled sa ilang kasal? Kini tungod sab sa sayop nga pagtuo. Ilang nasayran nga ang ilang gikauban di diay mao. Sayop diay ang ilang pagtuo ug ilang napilian. Tungod sa sayop nga pagtuo ug pagdali-dali, nasugamak sa kaminyuon nga di unta angay nga mahitabo.
Busa, ayaw pagtuo nga si Sheila na ang katapusan. Dawata nga di kamo angay sa usag usa. Dunay babaye nga gitagana gyud alang kanimo. Ayaw lang pagdali-dali. Ang kasakit molabay ra na. Everything heals in time.
NOY KULAS
NOY KULAS
Alang sa imong problema, e-mail lang sa: kulassuper@sunstar.com.ph o sa rojval69@yahoo.com. Suwat sab sa: Tambagi Ko, Noy Kulas, Sun.Star bldg., P. del Rosario st., Cebu city


text:
L'Aquila
Ang Dakbayan sa L'Aquila usa ka comune sa lalawigan sa L'Aquila sa rehiyon sa Abruzzo sa nasod sa Italya. Mao kini ang ulohan sa lalawigan sa L'Aquila ug ang ulohan sa rehiyon sa Abruzzo. Gikan sa 2009, kini may populasyon og 73,150 ka molupyo, unya kini may 100,000 ka tawo sa adlaw-adlaw nga nia sa teritoryo tungod sa pag-estudyo, mga buhatonon, ug turismo. Sulod ni sa medieval nga mga bubong sa usa ka bungtod sa walog sa Suba sa Aterno, gipalibotan ni sa Mga Bukid Apennine, ug ang Gran Sasso d'Italia sa amihanang-sidlakan.


text: 1Ang mga anak nga lalake ni Juda: si Phares, si Hesron, ug si Carmi, ug si Hur, ug si Sobal. 2Ug si Reaias ang anak nga lalake ni Sobal nanganak kang Jahath; ug si Jahath nanganak kang Ahumai ug Laad. Kini mao ang mga panimalay sa mga Sorathihanon. 3Ug kini mao ang mga anak nga lalake sa amahan ni Etham: si Jezreel, ug si Isma, ug si Ibdas. Ug ang ngalan sa iyang igsoon nga babaye mao si Haslelponi; 4Ug si Penuel nga amahan ni Gedor, ug si Ezer nga amahan ni Husa. Kini mao ang mga anak nga lalake ni Hur ang kamagulangan ni Ephrata nga amahan ni Beth-lehem. 5Ug si Asur nga amahan ni Tecoa may duha ka asawa, si Helea ug si Naara. 6Ug si Naara nanganak kang Auzam, ug kang Hepher, ug kang Themeni, ug kang Ahastari. Kini mao ang mga anak nga lalake ni Naara. 7Ug ang mga anak nga lalake ni Helea: si Sereth, Jesohar, ug Ethnan. 8Ug si Cos nanganak kang Anob, ug kang Sobeba, ug sa mga panimalay ni Aharhel anak nga lalake ni Arum. 9Ug si Jabes labing talahuron kay sa iyang mga kaigsoonan: ug ang iyang inahan nagtawag sa iyang ngalan nga Jabes, nga nagaingon: Tungod kay gipanganak ko siya sa kasubo. 10Si Jabes nagsangpit sa Dios sa Israel, nga nagaingon: Oh, hinaut unta, nga panalanginan mo gayud ako, ug dugangan ang akong utlanan, ug nga ang imong kamot mag-uban kanako sa kadautan nga kana dili magpasubo kanako! Ug ang Dios naghatag kaniya sa iyang gipangayo. 11Ug si Caleb igsoon nga lalake ni Sua nanganak kang Mehir nga amahan ni Esthon. 12Ug si Esthon nanganak kang Bethrapha, ug kang Phasea ug kang Tehinna nga amahan sa lungsod ni Naas: kini mao ang mga tawo sa Recha. 13Ug ang mga anak nga lalake ni Cenes: si Othniel ug si Seraiah. Ug ang mga anak nga lalake ni Othniel: Hathath. 14Ug si Maonathi nanganak kang Ophra: ug si Seraiah nanganak kang Joab nga amahan sa Ge-harashim kay sila mga batid sa panimuhat. 15Ug ang mga anak nga lalake ni Caleb ang anak nga lalake ni Jephone: si Iru, Ela, ug Naham; ug ang mga anak nga lalake ni Ela: ug si Cenez. 16Ug ang mga anak nga lalake ni Jaleleel: si Zip, Ziphas, Tirias, ug Asareel. 17Ug ang mga anak nga lalake ni Ezra: si Jeter, Mered, Epher, Jalon; ug siya nanganak kang Miriam, ug kang Sammai, ug kang Isba nga amahan ni Esthemoa. 18Ug ang iyang asawa, ang Judianhon, nanganak kang Jered nga amahan ni Gedor, ug kang Heber nga amahan ni Socho, ug kang Icutheriel, nga amahan ni Zanoa. Kini mao ang mga anak nga lalake ni Bethia, anak nga babaye ni Faraon, nga gipangasawa ni Mered. 19Ug ang mga anak nga lalake sa asawa ni Odias, igsoon nga babaye ni Naham, mao ang mga amahan ni Keila ang Garmihanon, ug kang Esthemoa, ang Maacatihanon. 20Ug ang mga anak nga lalake ni Simon: mao si Amnon, ug Rinna, Hanan ug Tilon. Ug ang mga anak nga lalake ni Isi: si Zoheth, ug Benzoheth. 21Ang mga anak nga lalake ni Sela, ang anak nga lalake ni Juda: si Er ang amahan ni Leca, ug si Laadan ang amahan ni Maresa, ug ang mga panimalay sa balay kanila nga nagbuhat sa maanindot nga lino nga fino sa balay ni Asbea; 22Ug si Joacim ug ang mga tawo sa Chozeba, ug Joas, ug Seraph nga may gahum sa Moab, ug sa Jasubilehem. Ug ang mga nanghisulat mga karaan. 23Kini mao ang mga magkokolon ug ang mga namuyo sa mga tanaman sa Netaim ug Gedera: didto sila namuyo uban sa hari tungod sa iyang buhat. 24Ang mga anak nga lalake ni Simeon: si Nemuel, ug Jamin, ug Jarib, ug Zera, ug Saul; 25Si Sallum nga iyang anak nga lalake, si Mibsam nga iyang anak nga lalake ug si Misma nga iyang anak nga lalake. 26Ug ang mga anak nga lalake ni Misma: si Hamuel nga iyang anak nga lalake, si Zachur nga iyang anak nga lalake, si Simei nga iyang anak nga lalake. 27Ug si Simei may napulo ug unom ka anak nga lalake, ug unom ka mga babaye nga anak; apan ang iyang mga igsoon walay daghang anak, ang ilang panimalay wala dumaghan sama sa mga anak ni Juda. 28Ug sila namuyo sa Beer-seba, ug sa Molada ug sa Hasar-sual, 29Ug sa Bilha, ug sa Esem, ug sa Tholad. 30Ug sa Bethuel, ug sa Horma, ug sa Siclag, 31Ug sa Beth-marchaboth, ug sa Hasasusim, ug sa Beth-birai, ug sa Saaraim. Kini mao ang ilang mga lungsod hangtud sa paghari ni David. 32Ug ang ilang mga balangay mao ang Etam, ug Ain, Rimmon ug Tochen, ug Asan, lima ka mga lungsod. 33Ug ang tanan nilang mga balangay nga nagalibut sa maong mga lungsod, kang Baal. Kini mao ang ilang mga pinuy-anan, ug sila adunay kagikanan sa ilang pagsanay. 34Ug si Mesobab, ug si Jamlech, ug si Josi anak nga lalake ni Amasias; 35Ug si Joel, ug si Jehu anak nga lalake ni Josibias, anak nga lalake ni Seraias, anak nga lalake ni Aziel; 36Ug si Elioenai, ug si Jacoba, ug si Jesohaia, ug si Asaia, ug si Adiel, ug si Jesimiel, ug si Benaias. 37Ug si Ziza anak nga lalake ni Siphi, anak nga lalake ni Allon, anak nga lalake ni Jedaia, anak nga lalake ni Simri, anak nga lalake ni Semaias 38Kining gihisgutan pinaagi sa ngalan mao ang mga principe sa ilang mga panimalay: ug ang mga balay sa ilang mga amahan daku uyamut ang pagtubo. 39Ug nangadto sila sa ganghaan sa Gador sa dapit sa silangan sa walog, sa pagpangita sa sibsibanan sa ilang mga panon. 40Ug sila nakakaplag sa malabong nga sibsibanan ug maayo, ug ang yuta halapad, ug hilum ug malinawon; kay ang namuyo didto nga una mga anak ni Cham. 41Ug kining gipanulat pinaagi sa ngalan migdangat sa mga adlaw ni Ezechias hari sa Juda, ug gipangguba ang ilang mga balong-balong, ug ang Meunim nga nakaplagan didto, ug gilaglag sila paghurot hangtud niining adlawa, ug mingpuyo ilis kanila; tungod kay may sibsibanan didto sa ilang mga panon. 42Ug ang uban kanila, bisan ang mga anak nga lalake ni Simeon, lima ka gatus ka tawo miadto sa bukid sa Seir, nga ang ilang mga capitan mao si Pelatia, ug si Nearias, ug si Rephaias, ug si Uzziel mga anak nga lalake ni Isi; 43Ug ilang gidaug ang salin sa mga Amalecahanon nga nakagawas, ug mingpuyo didto hangtud niining adlawa.


text: 1Sa tapus niini mibungat si Job sa iyang baba, ug gipanghimaraut ang iyang adlaw. 2Ug si Job mitubag ug miingon: 3Wagtanga ang adlaw nga akong gikatawohan, Ug ang gabii nga miingon: Adunay usa ka bata nga lalake nga gipanamkon. 4Ngitngita kanang adlawa; Ayaw ipapangita kana sa Dios ka kahitas-an, Ni pagpasidlakon ang kahayag sa ibabaw niana. 5Pasagdi ang kangitngit ug ang landong sa kamatayon sa pag-angkon niana nga ilang kaugalingon; Ang panganod papuy-a sa ibabaw niana; Kadtong tanan nga nagahimog itum sa adlaw pahadloka niana. 6Mahitungod nianang gabhiona, ipasakup kana sa mabaga nga kangitngit: Ayaw kana pagpalipaya uban sa mga adlaw sa tuig; ayaw kana pag-ilakip pag-isip uban sa mga bulan. 7Ah, himoang awa-aw kanang gabhiona; Ayaw pagpasudla dinha ang tingog nga malipayon. 8Ipatunglo sila nga tigtunglo sa adlaw, Nga andam sa pagpalihok sa leviathan? 9Pangitngita ang mga bitoon sa pagkasalumsom: Papangitaa kana sa kahayag, apan ayaw pagtunghai; Ni pagpatan-awon kana sa banag-banag sa kabuntagon: 10Tungod kay wala man tak-umi niana ang mga ganghaan sa tagoangkan sa akong inahan, Ni pagtagoan ang kasamok gikan sa akong mata. 11Ngano nga ako wala mamatay sa tagoangkan? Ngano nga sa pag-anak kanako sa akong inahan wala mabugto ang akong gininhawa? 12Ngano nga ang mga tuhod mingdawat kanako? Kun sa unsa ang mga dughan nga akong pagasus-an? 13Kay karon nakahigda na unta ako ug nahilum; Ako nakatulog na unta; nan ako nakapahulay na unta, 14Uban sa mga hari ug mga makinaadmanon sa kalibutan, Nga nanagtukod alang sa ilang kaugalingong mga dapit nga kamingawan; 15Kun uban sa mga principe nga may mga bulawan, Nga gipuno sa salapi ang ilang kabalayan: 16Kun ngano nga wala ako katagoi ingon sa natawo sa dili panahon, Sama sa mga magagmayng bata nga wala gayud makakitag kahayag. 17Didto ang dautan dili na makasamok; Ug didto ang mga gikapuyan nagapahulay, 18Didto ang mga binilanggo magapahulay ug tingub; Kanila dili mabati ang tingog sa magsusukot sa buhis. 19Ang mga ubos ug ang mga bantugan atua didto: Ug ang mga binatonan gawas sa iyang agalon. 20Busa ang kahayag gihatag kaniya nga anaa sa kaalaut, Ug ang kinabuhi ngadto sa mga mapait ug kalag; 21Nga nangandoy sa kamatayon, apan kini wala moabut, Ug nagapangita niini labi pa kay sa mga bahanding tinagoan; 22Nga nagakalipay ug daku uyamut, Ug mahimayaon, kong ang lubnganan ilang hikaplagan? 23Ngano nga ang kahayag gihatag sa tawo kinsang dalan tinagoan, Ug nga sa Dios ginakutan? 24Kay ang akong pagpanghupaw magauna sa akong pagkaon, Ug ang akong pag-agulo ginabubo sama sa tubig. 25Kay ang butang nga akong gikahadlokan midangat kanako, Ug ang akong gikalisangan miabut kanako. 26Wala na kanako ang kalinaw, ni ania kanako ang kahilum, ni ania kanako ang pahulay; Apan ang kasamok moabut man.


text: 1Unya gikuha ni Pilato si Jesus ug iyang gipalatos. 2Ang mga sundalo naghimog purongpurong sa mga sangang tunokon ug gipahaom nila kini sa ulo ni Jesus. Gisul-oban usab nila siya ug bisti nga dagtom-pula, 3ug nanuol sila kaniya ug miingon, "Mabuhi ang Hari sa mga Judio!" Ug gisagpa nila siya. 4Unya migula na usab si Pilato ug miingon sa mga tawo, "Karon, dad-on ko siya nganhi kaninyo aron mahibalo kamo nga wala akoy nakaplagang katarongan aron silotan siya." 5Busa migula si Jesus nga nagsul-ob sa purongpurong nga tunokon ug sa bisti nga dagtom-pula. Unya miingon si Pilato kanila, "Ania siya!" 6Sa pagkakita sa kadagkoan sa mga pari ug sa mga guwardiya kaniya, naninggit sila, "Ilansang siya sa krus! Ilansang siya!" Si Pilato miingon kanila, "Kon mao kana, kuhaa siya ug ilansang sa krus. Wala akoy nakaplagang katarongan nga silotan ko siya." 7Ang mga Judio mitubag, "Aduna kami balaod nga nagsugo nga angay siyang patyon, kay siya nagpaka-Anak sa Dios." 8Sa pagkadungog ni Pilato niini, misamot siyag kahadlok. 9Busa mibalik siya pagsulod sa palasyo ug nangutana kang Jesus, "Taga diin ka ba gayod?" Apan si Jesus wala motubag kaniya. 10Busa si Pilato miingon kaniya, "Dili ka ba motubag kanako? Wala ka ba mahibalo nga ako may gahom sa pagbuhi kanimo ug sa pagpalansang kanimo sa krus?" 11Si Jesus mitubag, "Wala ka untay gahom kanako kon wala pa kini ihatag kanimo sa Dios. Busa ang tawo nga nagtugyan kanako nganha kanimo mas sad-an pa kay kanimo." 12Sa pagkadungog ni Pilato niini, naninguha siya sa pagbuhi kaniya. Apan ang mga Judio naninggit, "Kon buhian mo siya nagpasabot kana nga dili ka higala sa Emperador. Kay bisan kinsay magpakahari kaaway sa Emperador!" 13Sa pagkadungog ni Pilato niini, gidala niya si Jesus sa gawas ug milingkod siya sa lingkoranan sa maghuhukom didto sa dapit nga ginganlag "Ang Plataporma nga Bato." (Sa Hebreo ang ngalan niini "Gabata.") 14Hapit na kadto maudto sa bisperas sa Kasaulogan sa Pagsaylo. Unya si Pilato miingon sa mga Judio, "Ania ang inyong hari!" 15Apan sila naninggit sa pagtubag, "Patya siya! Patya! Ilansang siya sa krus!" Si Pilato nangutana kanila, "Gusto ba ninyong ipalansang ko sa krus ang inyong hari?" Ang kadagkoan sa mga pari mitubag, "Wala kami hari gawas sa Emperador!" 16Tungod niini gitugyan ni Pilato si Jesus ngadto kanila aron ilansang sa krus. Busa ilang gidala si Jesus. 17Migula siya nga nagpas-an sa krus ug miabot sa dapit nga ginganlag "Dapit sa Kalabera." (Sa Hebreo ginganlan kinig "Golgota.") 18Ug didto gilansang nila siya sa krus. May duha usab ka tawo nga gilansang nila sa krus diha sa isigkakilid ni Jesus. 19Nagsulat si Pilato ug pahibalo ug gipabutang niya kini sa krus ni Jesus. Ang iyang gisulat mao kini: "Jesus nga taga-Nazaret, ang Hari sa mga Judio." 20Daghan ang mga Judio nga nakabasa niini kay ang dapit diin gilansang si Jesus dili man layo sa siyudad. Ang pahibalo gisulat sa Hebreo, sa Latin ug sa Grego. 21Ang mga kadagkoan sa mga pari miingon kang Pilato, "Ayaw isulat nga hari siya sa mga Judio kondili nga miingon siya, ‘Ako ang Hari sa mga Judio.’" 22Apan si Pilato mitubag, "Ang nasulat ko, dili ko na ilisan." 23Tapos si Jesus ikalansang sa mga sundalo didto sa krus, gikuha nila ang iyang sapot ug gibahin sa upat, usa ka bahin sa matag sundalo. Gikuha usab nila ang bisti nga taas nga walay tinahian. 24Ang mga sundalo nag-ingnanay, "Dili nato kini gision. Magripa hinuon kita kon kinsay makapanag-iya niini." Nahitabo kini aron matuman ang bahin sa kasulatan nga nag-ingon: "Gibahinbahin nila ang akong sapot, ug giripahan nila ang akong bisti." Busa gibuhat kini sa mga sundalo. 25Duol sa krus ni Jesus nagbarog ang iyang inahan ug ang igsoon sa iyang inahan, si Maria nga asawa ni Cleofas ug si Maria Magdalena. 26Sa pagkakita ni Jesus sa iyang inahan ug sa tinun-an nga iyang gimahal nga nagbarog didto, miingon siya sa iyang inahan, "Babaye, siya ang imong anak." 27Unya miingon siya sa tinun-an, "Siya ang imong inahan." Sukad niadto gidala sa tinun-an si Maria aron didto na mopuyo sa iyang balay. 28Human niini, si Jesus nga nasayod nga ang tanan natuman na ug aron pagtuman sa kasulatan, miingon, "Giuhaw ako." 29Didto may usa ka panaksan nga puno sa suka ug gitunlob nila ang espongha sa suka ug gibutang sa usa ka sanga sa isopo ug giisa nila kini ngadto sa iyang baba. 30Human makatilaw si Jesus sa suka, miingon siya, "Natapos na!" Unya miduko siya ug namatay. 31Ang kadagkoan sa mga Judio mihangyo kang Pilato nga balion nila ang mga bitiis sa mga tawo nga gilansang sa krus ug unya kuhaon sila. Gihimo nila kini kay adlaw man kadto sa Pagpangandam, ug dili sila buot nga magpabilin ang mga lawas didto sa krus sa Adlawng Igpapahulay kay ang umaabot nga Adlawng Igpapahulay balaan man kaayo. 32Busa nangadto ang mga sundalo ug ilang gipamali ang mga bitiis sa duha ka tawo nga gilansang sa krus uban kang Jesus. 33Apan sa pagduol na nila kang Jesus, nakita nila nga patay na siya busa wala nila balia ang iyang mga bitiis. 34Apan ginamit ang iyang bangkaw, giduslak sa usa sa mga sundalo ang kilid ni Jesus ug dihadiha mibuhagay ang dugo ug tubig. 35Ang tawo nga nakakita niining hitaboa nagpamatuod niini aron motuo usab kamo. Tinuod ug kasaligan ang iyang gisulti ug nahibalo siya nga nagsulti siya sa tinuod. 36Gihimo kini aron matuman ang bahin sa kasulatan nga nag-ingon, "Walay bukog niya nga balion." 37Ug may lain pa gayong bahin sa kasulatan nga nag-ingon, "Ang mga tawo motan-aw kaniya nga ilang giduslak." 38Human niini, si Jose nga taga-Arimatea mihangyo kang Pilato nga kuhaon niya ang lawas ni Jesus. Si Jose usa ka sumusunod ni Jesus apan sa tago lamang kay nahadlok man siya sa mga kadagkoan sa mga Judio. Gitugotan siya ni Pilato busa miadto si Jose ug gikuha niya ang lawas ni Jesus. 39Ug si Nicodemo, ang nakigkita kang Jesus usa niana ka gabii, mikuyog kaniya dala ang sinagol nga herba nga mira ug sabila nga ang gidaghanon mokabat ug mga 50 ka kilo. 40Unya gikuha nilang duha ang lawas ni Jesus ug ilang giputos ug panapton nga lino uban sa mga herba kay mao man kini ang nabatasan sa mga Judio sa pag-andam sa minatay alang sa paglubong. 41May usa ka tanaman didto sa dapit diin gilansang si Jesus ug sa maong tanaman may usa ka lubnganan nga wala pa gayod kalubngi. 42Ug kay adlaw man kadto sa Pagpangandam ug duol ra man ang lubnganan, ilang gipahimutang ang patayng lawas ni Jesus didto.